Ministru kabineta rīkojuma projekta **“Par Ministru kabineta 2018. gada 21. novembra rīkojuma Nr. 618 “Par Krāslavas novada pašvaldības nekustamā īpašuma pārņemšanu valsts īpašumā" atzīšanu par spēku zaudējušu”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Ministru kabineta 21.11.2018. rīkojums Nr.618 “*Par Krāslavas novada pašvaldības nekustamā īpašuma pārņemšanu valsts īpašumā”.*  Valsts ieņēmumu dienesta 25.07.2019. vēstule Nr. 6.8-8/234 *“Par telpu nomu Valsts robežsardzes kompleksā”.* |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ministru kabineta 21.11.2018. rīkojums Nr.618 “Par Krāslavas novada pašvaldības nekustamā īpašuma pārņemšanu valsts īpašumā” paredz pārņemt bez atlīdzības valsts īpašumā un nodot Finanšu ministrijas valdījumā Krāslavas novada pašvaldības nekustamo īpašumu (kadastra Nr. 6062 004 1201) - zemes vienību 0,0825 ha platībā (zemes vienības kadastra apzīmējums 6062 004 1194) un būvi (būves kadastra apzīmējums 6062 004 0845 001) Rīgas ielā 1, Indrā, Indras pagastā, Krāslavas novadā, kas nepieciešams Finanšu ministrijas padotībā esošās iestādes - Valsts ieņēmumu dienesta Indras muitas kontroles punkta funkciju īstenošanai.  Nekustamais īpašums Rīgas ielā 1, Indrā, Indras pagastā, Krāslavas novadā, nav pārņemts valsts īpašumā Finanšu ministrijas valdījumā.  Valsts akciju sabiedrības “Valsts nekustamie īpašumi” lietvedībā tika saņemta Valsts ieņēmumu dienesta (turpmāk – VID) 25.07.2019. vēstule Nr. 6.8-8/234 *“Par telpu nomu Valsts robežsardzes kompleksā”*, kurā VID informē, ka, sadarbojoties ar Nodrošinājuma valsts aģentūru, ir vienojies par Indras muitas kontroles punkta pārcelšanu uz Valsts robežsardzes kompleksa telpām Blaževiča ielā 2B, Indras pagastā, Krāslavas novadā, līdz ar to VID zudusi nepieciešamība realizēt valsts akciju sabiedrības “Valsts nekustamie īpašumi” uzsākto projektu „Indras muitas kontroles punkta atjaunošana Rīgas ielā 1, Indrā, Krāslavas novadā, Valsts ieņēmumu dienesta vajadzībām".  Īpašuma tiesības uz nekustamo īpašumu (nekustamā īpašuma kadastra Nr. 6062 004 1030) “Robežkontrole”; Blaževiča ielā 2B, Indrā, Indras pagastā, Krāslavas novadā, reģistrētas Indras pagasta zemesgrāmatas nodalījumā Nr. 100000113007 uz valsts vārda Iekšlietu ministrijas personā. Saskaņā ar Nekustamā īpašuma valsts kadastra informācijas sistēmas datiem nekustamā īpašuma lietotājs ir Valsts robežsardzes Daugavpils pārvalde.  Šobrīd Indras muitas kontroles punkts izvietots nekustamā īpašuma (nekustamā īpašuma kadastra Nr.6062 004 0853) Blaževiča ielā 3, Indrā, Krāslavas novadā, esošajās telpās.  Ņemot vērā, ka nekustamais īpašums Rīgas ielā 1, Indrā, Indras pagastā, Krāslavas novadā, vairs nav nepieciešams VID Indras muitas kontroles punkta izveidei, kā arī ievērojot to, ka attīstības projekta realizācija nekustamajā īpašumā Rīgas ielā 1, Indrā, nav uzsākta, valsts akciju sabiedrības “Valsts nekustamie īpašumi” Īpašumu izvērtēšanas komisija 2019.gada 21.augustā (prot. Nr.IZKP-19/33) lēma - sagatavot Ministru kabineta rīkojuma projektu "Par Ministru kabineta 21.11.2018. rīkojuma Nr.618 "Par Krāslavas novada pašvaldības nekustamā īpašuma pārņemšanu valsts īpašumā" atzīšanu par spēku zaudējušu.  Valsts akciju sabiedrība “Valsts nekustamie īpašumi” 25.09.2019. ar vēstuli Nr.4/2-3/10115 ir informējusi Krāslava novada domi par to, ka ir zudusi nepieciešamība nekustamā īpašuma Rīgas ielā 1, Indrā, Indras pagastā, Krāslavas novadā, pārņemšanai valsts īpašumā, vienlaicīgi informējot, ka tiks izstrādāts Ministru kabineta rīkojuma projekts “Par Ministru kabineta 2018.gada 21.novembra rīkojuma Nr.618 “Par Krāslavas novada pašvaldības nekustamā īpašuma pārņemšanu valsts īpašumā” atzīšanu par spēku zaudējušu”.  Rīkojuma projekts attiecas uz publiskās pārvaldes politikas jomu. |
| 3 | |  | | --- | | Projekta izstrādē iesaistītās institūcijas un publiskas personas kapitālsabiedrības | | | Projekta izstrādē ir iesaistīta Finanšu ministrija, valsts akciju sabiedrība „Valsts nekustamie īpašumi un VID. |
| 4. | Cita informācija | | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| Projekts šo jomu neskar. | | | |
| **III. Tiesību akta projekta ietekme uz valsts budžetu un pašvaldību budžetiem** | | | |
| Projekts šo jomu neskar. | | | |
| **IV. Tiesību akta projekta ietekme uz spēkā esošo tiesību normu sistēmu** | | | |
| Projekts šo jomu neskar. | | | |
|  | | | |
| **V. Tiesību akta projekta atbilstība Latvijas Republikas starptautiskajām saistībām** | | | |
| Projekts šo jomu neskar. | | | |
|  | | | |
| **VI. Sabiedrības līdzdalība un komunikācijas aktivitātes** | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. |
| 2. | | Sabiedrības līdzdalība projekta izstrādē | Projekts šo jomu neskar. |
| 3. | | Sabiedrības līdzdalības rezultāti | Projekts šo jomu neskar. |
| 4. | | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J. Reirs

Bružas 67024927

[Vita.Bruzas@vni.lv](mailto:Vita.Bruzas@vni.lv)